OpenLLM-France/wikimedia huggingface dataset:
# Teorema de Picard-Lindelöf

El teorema de Picard-Lindelof (de vegades anomenat simplement teorema de Picard, altres teorema de Cauchy-Lipschitz) és un resultat matemàtic de gran importància dins de l'estudi de les equacions diferencials ordinàries (EDO's). Estableix sota quines condicions pot assegurar-se l'existència i unicitat de solució d'una EDO donat un problema de Cauchy (problema de valor inicial).

## Teorema

El teorema deu el seu nom al matemàtic francès Charles Émile Picard i al topòleg finès Ernst Leonard Lindelof.

### Enunciat general

"Sigui $f(t,x):\Omega \subseteq \mathbb {R} \times \mathbb {R} ^{n}\longrightarrow \mathbb {R} ^{n}$, on $\Omega$ és obert, una funció contínua i localment Lipschitz respecte de ${\mathit {x}}$ (interpretada $f(t,x)\,$ com la forma estàndard d'una EDO n-dimensional de primer ordre). Llavors, donat $(t_{0},x_{0})\in \Omega$, podem trobar un interval tancat $I_{\alpha }=[t_{0}-\alpha ,t_{0}+\alpha ]\subset \mathbb {R} ,\alpha \in \mathbb {R}$ on existeix una solució única del següent problema de Cauchy:
* ${\begin{cases}x'=f(t,x)\\x(t_{0})=x_{0}\end{cases}}$
que compleix que els parells $(t,x(t))\in \Omega ,\forall t\in I_{\alpha }.$

### Observació

És important observar que el teorema de Picard només ens garanteix l'existència i unicitat local de la solució d'una EDO. És a dir, més enllà de l'interval proporcionat pel teorema (atès que la seva demostració és constructiva) no podem dir res, en principi, del comportament de la solució del problema de valor inicial. És possible complementar el teorema assenyalant que hi ha un interval obert, que anomenarem interval maximal en el qual es pot garantir que la solució existeix i és única, fora d'aquest interval, el teorema de Picard no pot aplicar-se.

## Referències

* ↑ Coddington & Levinson (1955), Theorem I.3.1

## Bibliografia

* Coddington, Earl A.; Levinson, Norman. Theory of Ordinary Differential Equations. Nova York: McGraw-Hill, 1955. .
# Taman

Taman (en rus Тама́нь) és un poble (stanitsa) del raion de Temriuk del krai de Krasnodar. El 2010 la seva població era de 10.027 habitants.

## Geografia

Està ubicada a l'oest de la península de Taman (sovint la península és anomenada simplement com a Taman), a la costa de la badia de Taman, que es troba a les aigües de l'estret de Kertx.
# Ramon (cràter)

Ramon és un petit cràter d'impacte situat en el sector sud-sud-est de l'interior del cràter Apollo, en la cara oculta de la Lluna. Es troba a l'espai comprès entre els dos anells muntanyencs que conformen el gran cràter.
El cràter Ramon és gairebé de forma circular, amb una petita protuberància en la part oriental. Apareix pràcticament intacte, amb la vora ben definida encara que amb dues petites esquerdes en els costats sud i nord-oest. El suau pendent interior descendeix fins a una petita secció de fons pla. L'altura de la vora sobre el terreny circumdant assoleix els 600 m. La part inferior del bol és relativament suau, sense estructures notables.

## Designació

El nom va ser adoptat per la UAI en 2006, com a homenatge als set astronautes que van perir en l'accident del Transbordador Espacial Columbia esdevingut el 1r de febrer de 2003. Els noms dels set cràters són: Chawla, D. Brown, Husband, L. Clark, McCool, M. Anderson i Ramon.

## Vegeu també

* Llista de cràters lunars
* Selenografia

## Referències

* ↑ "Ramon (cràter)". Gazetteer of Planetary Nomenclature. USGS Astrogeology Research Program. (anglès)

### Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Ramon (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 28 novembre 2018].
* «LROC :: QuickMap - Targeting Mapa LROC» (en anglès). [Consulta: 28 novembre 2018].
# Hubert Van Innis

Hubert van Innis (24 de febrer 1866 – 25 de novembre 1961) fou un tirador amb arc belga.
Van Innis competí als Jocs de París 1900 on aconseguí dues primeres posicions i una segona. Les seves victòries arribaren a les proves curtes de 33 metres (en Au Chapelet i Au Cordon Doré). A la de 50 metres Au Cordon Doré, fou segon darrere d'Henri Hérouin per un marcador de 31-29, i davant d'Émile Fisseux amb 28 punts. A la prova de 50 metres Au Chapelet fou quart.
Vint anys més tard, als Jocs d'Anvers 1920, la seva participació fou encara millor amb 4 ors i 2 plates (3 individuals i 3 per equips) en les proves d'ocell mòbil.

## Referències

* International Base de dades del COI
* Mallon, Bill. The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Gai Herenni (tribú 59 aC)

Gai Herenni (en llatí Caius Herennius) va ser un magistrat romà que va viure al segle i aC. Formava part de la gens Herènnia.
Va ser tribú de la plebs l'any 59 aC quan va seguir estrictament les indicacions de Publi Clodi Pulcre, i el va ajudar en l'intent de ser adoptat per una família plebea.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 407.
# Teorema de Picard

«Teorema de Picard» té aquests significats:
# Tantalita-(Mg)

La tantalita-(Mg) o magnesiotantalita és un mineral de la classe dels òxids, que pertany al grup de la columbita. El seu nom prové de la seva relació amb la ferrotantalita i el seu contingut de magnesi com a catió dominant.

## Característiques

La tantalita-(Mg) és un òxid de fórmula química (Mg,Fe$^{2+}$)(Ta,Nb)₂O₆. Cristal·litza en el sistema ortoròmbic. La seva duresa a l'escala de Mohs és 5,5. Segons la classificació de Nickel-Strunz, la Tantalita-(Mg) pertany a «04.DB - Metall:Oxigen = 1:2 i similars, amb cations de mida mitja; cadenes que comparteixen costats d'octàedres» juntament amb els següents minerals: argutita, cassiterita, plattnerita, pirolusita, rútil, tripuhyita, tugarinovita, varlamoffita, byströmita, tapiolita-(Fe), tapiolita-(Mn), ordoñezita, akhtenskita, nsutita, paramontroseïta, ramsdel·lita, scrutinyita, ishikawaïta, ixiolita, samarskita-(Y), srilankita, itriorocolumbita-(Y), calciosamarskita, samarskita-(Yb), ferberita, hübnerita, sanmartinita, krasnoselskita, heftetjernita, huanzalaïta, columbita-(Fe), tantalita-(Fe), columbita-(Mn), qitianlingita, columbita-(Mg), magnocolumbita, tantalita-(Mg), ferrowodginita, litiotantita, litiowodginita, titanowodginita, wodginita, ferrotitanowodginita, wolframowodginita, tivanita, carmichaelita, alumotantita i biehlita.

## Referències

* ↑ «Tantalite-(Mg)» (en anglès). Mindat. [Consulta: 7 novembre 2015].
# Hubert Scaillet

Hubert Scaillet (Spontin, 2 de juny de 1935 - Spontin, 1986) fou un pilot de motocròs belga que destacà en competició al tombant de la dècada del 1950, quan fou un dels principals competidors al Campionat del Món de motocròs. El seu principal èxit en aquesta competició fou la victòria al Gran Premi d'Àustria de 1958 (celebrat a Sittendorf el 20 d'abril). També guanyà dos Campionats de Bèlgica en la categoria màxima (1962 i 1963) i dos més en categories inferiors de ben jove, quan començava en aquest esport (el campionat Júnior el 1954 i el Sènior el 1956). Un cop va haver posat fi a la seva carrera, el 1964, es va fer càrrec d'un taller d'automòbils prop de Spontin. Es va morir en un accident de cotxe el 1986.

## Palmarès al Campionat del Món

Font:
| Any | Motocicleta | 500cc |
| 1956 | FN | 20è |
| 1957 | FN | 9è |
| 1958 | FN | 5è |
| 1959 | Matchless | 11è |
| 1960 | Matchless | 12è |
| 1961 | Triumph | 22è |
| 1962 | Triumph-Métisse | 14è |
| 1963 | Métisse-Triumph | 20è |
| 1964 | Métisse-Triumph | 8è |

### Notes

* ↑ Fins al 1956 inclòs no existia el Campionat del Món de 500cc, ans el d'Europa

## Referències

* 1 2 «Hubert Scaillet» (PDF) (en francès). memotocross.fr. [Consulta: 27 març 2020].
* 1 2 «Les belles années du Motocross en Belgique» (en francès). leguidevert.com, 02-01-2019. [Consulta: 27 març 2020].
* ↑ «Palmares du Mondial Mx 3» (en francès). memotocross.fr. [Consulta: 6 gener 2020].
# Roy Harper

Roy Harper (12 de juny de 1941) és un cantautor i guitarrista anglès, especialista en música rock i folk. És conegut per la llarga associació amb Jimmy Page i Robert Plant, de Led Zeppelin, el grup dels anys 1970. Fou també qui va cantar la peça Have a Cigar de l'àlbum Wish You Were Here del grup Pink Floyd.
# Gabriel Urdaneta

Gabriel Urdaneta (Mérida, 7 de gener de 1976) és un futbolista veneçolà de la dècada de 2000.
Fou 77 cops internacional amb la selecció de Veneçuela.
Pel que fa a clubs, fou jugador, entre d'altres, de FC Luzern, Waldhof Mannheim i BSC Young Boys.

## Referències

* ↑ rsssf: Venezuela record international players Arxivat 30 March 2009$^{[Datemismatch]}$ a Wayback Machine.
* ↑ International statistics at rsssf
* ↑ Gabriel Urdaneta a National-Football-Teams.com (anglès)
* ↑ Profile by FC Luzern fan site JustCantBeatThat.com
* ↑ Gabriel Urdaneta at BDFA.com.ar (castellà)
# Karin I ibn Xahriyar

Karin I ibn Xahriyar fou ispahbad bawàndida de Tabaristan.
Els dominis bawandides havien caigut en mans del karínida Mazyar ibn Karin vers el 826. Però Mazyar aviat es va enfrontar amb Abd Allah Abu l-Abbas ibn Tahir (828-845) el governador de Khurasan, i aquest darrer va rebre el suport de Karin ibn Xariyar, germà del darrer ispahbad Sapor (Shapur) ibn Xahriyar i quan el 839 Mazyar fou enderrocat, va ser restaurat als seus antics dominis pels tahírides (Karin I ibn Shahriyar). El 842 es va convertir a l'islam. Karin ibn Xariyar va donar suport al governador tahírida de Tabaristan Sulayman ibn Tahir, contra el da'i (missioner) alida Hasan ibn Zayd (864) però fou derrotat en batalla en la qual va morir el seu germà Djafar ibn Shariyar, i el país fou devastat. Va haver de jurar lleialtat a l'alida el 866 i enviar als seus fills Surkhab i Mazyar com a ostatges a la cort alida, però no va trigar a trair el jurament (867) i el 868 va haver de fugir a Kumis. Segons al-Tabari va establir relacions amb els alides fins i tot amb matrimonis entre les dues famílies.

## Referències

* Enciclopèdia Irànica (en línia)
# Teoria de jocs combinatòria

La teoria de jocs combinatòria és la teoria matemàtica que estudia jocs per a dos jugadors amb un nombre de posicions definides finites, que els jugadors poden anar canviant, i amb informació perfecta, és a dir, que la posició en tot moment del joc és coneguda per ambdós jugadors. La teoria de jocs combinatòria no estudia jocs d'atzar o amb informació imperfecta, com ara el pòquer, i es limita a jocs com els escacs, les dames, el Go, l'Hex o el tres en ratlla.
L'objectiu principal de la teoria de jocs combinatòria és resoldre qualsevol joc del tipus considerat, és a dir, determinar quin és el resultat suposant sempre jugadors perfectes, jugadors que en tot moment realitzen la millor jugada possible. El resultat del joc pot ser: o bé guanya el primer jugador, o bé guanya el segon jugador o bé hi ha un empat. A la pràctica aquest objectiu és extremadament difícil excepte per als jocs més simples, com ara el tres en ratlla.
La teoria de jocs combinatòria no s'ha de confondre amb la teoria de jocs, molt més general i que inclou situacions en què es produeix cooperació i competició i considera jocs d'atzar, jocs d'informació imperfecta i jocs en què els jugadors actuen simultàniament. La teoria de jocs combinatòria es redueix a l'estudi del tipus de jocs esmentats, mentre que la teoria de jocs s'aplica a simulacions de situacions de presa de decisió de la vida real.
# Suzdàlevo

Suzdàlevo (en rus: Суздалево) és un poble del krai de Krasnoiarsk, a Rússia, segons el cens del 2010 tenia 30 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Quin divendres!

Quin divendres! (títol original: Next Friday) és una pel·lícula estatunidenca de Steve Carr estrenada l'any 2000 als Estats Units. És la continuació de Friday estrenada l'any 1995. El film el protagonitza el rapper Ice Cube, igualment productor i guionista del projecte. Chris Tucker, que compartia amb ell el cartell del 1r film, només apareix en imatges d'arxiu i no surt als crèdits.Ha estat doblada al català.
Aquesta pel·lícula tindrà continuïtat dos anys més tard amb Friday After Next.

## Argument

Craig Jones, originari d'un barri de Los Angeles, s'instal·la a casa del seu oncle Elroy a Ranxo Cucamonga, per escapar a la venjança de Debo. Allà troba igualment el seu cosí Day-Day. Aquest últim també té una pila de problemes: la seva ex-companya D'Wana està embarassada i la germana de D-Wana, Baby D, li'n té ganes...

## Repartiment

* Ice Cube: Craig Jones
* Mike Epps: Day-Day Jones
* Justin Pierce: Roach
* John Witherspoon: M. Jones
* Don 'D.C.' Curry: Oncle Elroy
* Jacob Vargas: Joker
* Lobo Sebastian: Cadet Joker
* Rolando Molina: Bebè Joker
* Tommy "Tiny" Lester: Deebo
* Kym Whitley: Suga
* Amy Hill: Sra. Ho-Kym
* Tamala Jones: D'wana
* The Lady of Rage: Baby D
* Clifton Powell: Pinky
* Sticky Fingaz: Tyrone
* Michael Rapaport: el carter (no surt als crèdits)
* Chris Tucker: Smokey (imatges d'arxiu - no surt als crèdits)

## Al voltant de la pel·lícula

* És el primer film produït per Cubevision, la societat de producció del rapper-actor-productor Ice Cube
* El film ha estat rodat a Rancho Cucamonga a Califòrnia.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Quin divendres!». [Consulta: 27 abril 2018].
* ↑ «Next Friday» (en anglès). [Consulta: 27 abril 2018].
* ↑ «Next Friday», 12-01-2000. [Consulta: 27 abril 2018].
# Loyach

El riu Loyach o riu Irak, és un curs fluvial de la província de Sind, al Pakistan. Neix a 25° 20′ N, 67° 45′ E﻿ / ﻿25.333°N,67.750°E﻿ / 25.333; 67.750 a les muntanyes Hathul, entre Karachi i Sehwan. Corre en direcció sud-est uns 65 km i desaigua al llac Kanjar a 24° 53′ N, 68° 06′ E﻿ / ﻿24.883°N,68.100°E﻿ / 24.883; 68.100.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Illa Matapalo

L'illa Matapalo és una illa situada a la regió de Tumbes, Perú, a l'Oceà Pacífic. Està separat del continent per un estret de 198 a 273 m d'ample, en orientació est-oest. Amb una superfície total de 6,08 km², és la més gran de les illes peruanes al golf de Guayaquil.
La vegetació present a l'illa consisteix en boscos de manglars, boscos tropicals secs i prats.

## Referències

* ↑ Instituto Nacional de Estadística e Informática. : Departamento de Tumbes - Principales islas con indicación de su superficie, ubicación geográfica y ubicación política
* ↑ Instituto Nacional de Recursos Naturales - Inrena. Santuario Nacional Los Manglares de Tumbes 2007 - 2011 (en castellà), 2007, p. 197.
# Garric de Palestina

El garric de Palestina (Quercus calliprinos), és una espècie d'arbre o arbust del gènere Quercus nativa de l'est de la Conca del Mediterrani i sud-oest d'Àsia des d'algunes parts d'Itàlia fins a Turquia i l'Orient Mitjà.

## Descripció

El Quercus calliprinos és un arbret o un gran arbust de fulla persistent que fa de 5 a 18 m d'alt (sovint només d'1 a 3 m d'alt on se'l mengen les cabres). Té brots i branques joves tomentoses. Les seves fulles són espinoses-serrades de 3–5 cm de llarg i d'1,5–3 cm d'amplada. Les glans madures fan 3–4 cm de llargada i 2–3 cm de diàmetre, estan dins una cúpula amb llargues i denses escates.
El garric de Palestina, Quercus calliprinos, està estretament relacionat amb el garric comú (Quercus coccifera) de l'oest de la Conca del Mediterrani i per part d'alguns botànics se'l tracta com una subespècie o una varietat biològica. El garric comú normalment té forma arbustiva (menor de 10 m d'alçada), els brots són glabres i les seves glans són més petites (de menys de 2 cm de diàmetre)

## Referències

* ↑ Sandro Pignatti Flora d'Italia 1982 Edagricole Bologna id=ISBN 88-506-2449-2
* Palestine Oak in "Wildflowers of Israel"
# Kedar (Gush Etzion)

Kedar (en hebreu: קדר) és un assentament israelià de Cisjordània situat a l'est de Jerusalem, en els turons de Judea a una altura d'uns 450 metres sobre el nivell del mar, en un clima desèrtic i sec. En virtut de l'organització territorial d'Israel, pertany a l'àrea de Judea i Samaria i forma part del Consell Regional de Gush Etzion. El poble està situat prop de Maale Adumim. En 2016 tenia 1.555 habitants, principalment famílies seculars, tradicionals i religioses.

## Història

Els primers pobladors es van establir al sud de l'actual Kedar el 8 de juliol de 1984, però no és fins a 1992 que es va iniciar la construcció de les primeres cases amb ajuda de l'Organització Sionista Mundial i altres organismes addicionals.

## Jurisdicció

Kedar forma part del Consell Regional de Gush Etzion i disposa d'uns 2.000 dunams per la construcció d'habitatges, indústria i agricultura. El poblat es troba a uns 5 minuts de Maale Adumim, a uns 15 minuts de muntanya Scopus i a uns 20 minuts de Jerusalem.

## Referències

* ↑ http://www.cbs.gov.il/ishuvim/reshimalefishem.pdf
* ↑ http://www.cbs.gov.il/ishuvim/ishuvim_main.htm
* ↑ http://www.nbn.org.il/aliyahpedia/community-housing-aliyahpedia/community-profiles/keda/
# There There

"There There" fou el primer senzill extret de l'àlbum Hail to the Thief, sisè disc d'estudi del grup britànic Radiohead. Com moltes cançons d'aquest àlbum, també tenia un títol alternatiu, en aquest cas "The Boney King of Nowhere". Fou nominada als Premis Grammy en la categoria de Millor actuació de rock.
Aquesta cançó fou inclosa en molts dels concerts realitzats per Radiohead, de fet, des de 2002 fou sovint la cançó d'obertura dels seus concerts. En algunes ocasions, Thom Yorke la interpretava en forma de solo amb una guitarra acústica. Una versió demo aparegué en el senzill "2 + 2 = 5" llançat l'any 2003. Fou l'única cara-B de Hail to the Thief que no fou inclosa posteriorment en l'EP COM LAG (2plus2isfive). Aquesta versió és considerablement més extensa perquè es van allargar l'inici i el final de la cançó original inclosa en l'àlbum.
El títol alternatiu de la cançó que apareix en la llista de cançons de l'àlbum és "The Boney King of Nowhere". Aparentment és en referència a un episodi de la sèrie de televisió britànica infantil Bagpuss, del qual Yorke i el seu fill eren fans. El videoclip, dirigit per Chris Hopewell, també fou inspirat en aquesta sèrie. Fou premiat per la millor direcció artística en els premis MTV Video Music Awards del 2003.

## Llista de cançons

* "There There" − 5:23
* "Paperbag Writer" − 3:58
* "Where Bluebirds Fly" − 4:32
# Tamara Trunova

Tamara Viktorovna Trunova (nascuda el 5 de maig de 1982) és una directora de teatre ucraïnesa, la directora en cap del Teatre Acadèmic de Drama i Comèdia de Kíev a la riba esquerra del Dnieper.

## Biografia

Trunova va néixer a Nova Kakhovka, província de Kherson.
Es va graduar a l'institut amb medalla d'or. Més tard es va graduar com a traductor a la Universitat Lingüística Nacional de Kíev (1999-2004). Va estudiar direcció al Universitat Nacional de Teatre, Cinema i Televisió IK Karpenko-Kary de Kíev (departament de direcció, curs d'Eduard Mitnitsky), del qual es va graduar el 2009. En el període de 2008 a 2013, va ensenyar al curs de direcció d'Eduard Mitnitsky. Des del 2018, Trunova és la directora artística del curs de direcció per correspondència de la Universitat Nacional de Teatre, Cinema i Televisió IK Karpenko-Kary de Kíev.
Des del 2011, treballa al Teatre Dramàtic i Comèdia de la riba esquerra del Dnieper. Entre els seus èxits hi ha produccions als cinemes de Kíiv i d'Ucraïna. Treballa com a membre del jurat en festivals ucraïnesos i internacionals (com per exemple el British Edinburgh Fringe de 2016). També ha participant i guanyat concursos de teatre, per exemple, el seu programa teatral "Taking the Stage" al British Council d'Ucraïna.
Des del 12 d'abril de 2019, Trunova és la directora en cap del Teatre Acadèmic de Drama i Comèdia de Kíev a la riba esquerra del Dnieper.
Tamara Trunova ha dirigit més de 20 produccions a Ucraïna i a l'estranger.

## Referències

* ↑ Ірина ПІКУЛЯ. «Тамара Трунова: "Театральный режиссер — это в некой степени мазохистская профессия"». ж-л «Віва», 13-08-2019. [Consulta: 1r agost 2019].
* ↑ Олена МИГАШКО. «Польове дослідження Yabl. Сексизм у театрі, політиці та кіно: 5 відомих жінок про вплив гендера на професійний розвиток в Україні». «Yabl», 23-06-2013. [Consulta: 23 juny 2020].
* ↑ «Тамара Трунова на сайті Київського академічного театру драми і комедії на лівому березі Дніпра». Arxivat de l'original el 2019-05-04. [Consulta: 10 març 2022].
* ↑ Сергій ВИННИЧЕНКО. «Тамара Трунова – шлях до Головного режисера в 3 місяці та 15 років». Портал «Театральна риболовля», 15-04-2019. [Consulta: 23 juny 2020].
* ↑ Тамара Трунова у каталозі режисерів портала «Театральна риболовля»

## Enllaços externs

* Тамара Трунова на сайті Київського академічного театру драми і комедії на лівому березпі
* Тамара Трунова на сайті Національної опери України
* Тамара Трунова у каталозі режисерів портала «Театральна риболовля»
# Quint Cecili (cunyat de Catilina)

Quint Cecili (en llatí Quintus Caecilius) va ser un cavaller romà que formava part de la gens Cecília, una família romana d'origen plebeu. Estava casat amb la germana de Catilina, Sèrgia. En general no participava en els afers públics. Catilina el va matar en temps de Sul·la.
Aquest Quint Cecili s'ha identificat de vegades amb el pretor romà conegut per Quint Cecili Metel càrrec que va tenir l'any 89 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 526.